Gw mau tau Kontroversi dari Nur Fazura. Jelasin dalam bahasa melayu

Pergaduhan dengan Geraldine Mariana Wong

Fazura didakwa menyerang Geraldine Mariana Wong, bekas isteri Ezra Effendi (anak Menteri di Jabatan Perdana Menteri, Datuk Seri Mohd Effendi Norwawi) semasa perebutan dengan Ahmad Razman Ahmad Razali, iaitu anak kepada Allahyarham Tan Sri Ahmad Razali Mohd Ali, bekas Menteri Besar Selangor. Wong didakwa diserang di Bar Luna Pacific Regency Hotel and Apartments, di Jalan Kia Peng pada 19 Disember 2004 pada jam 1.20 pagi. Wong yang memberi keterangan sebagai saksi pertama pendakwaan, memberitahu Mahkamah Majistret di sini bahawa dia telah pergi ke Bar Luna dengan rakannya Cerina Tan dan berada bersama beberapa rakan-rakan di bar apabila Fazura datang kepada beliau dan memulakan perbualan. Beliau berkata Fazura tiba-tiba menolaknya tiga kali dan sebagai membalas dendam, dia menolak pelakon Gol & Gincu kembali. Wong juga telah menuduh pelakon itu mengadakan hubungan sulit dengan suaminya. Namun begitu reputasi Fazura kembali pulih apabila beliau berjaya menang kes pendakwaan itu dan didapati tidak bersalah dan dibebaskan oleh Mahkamah Majistret bagi pertuduhan menyebabkan kecederaan terhadap seorang suri rumah. Beliau juga menyifatkan keputusan bebas daripada pertuduhan merupakan hadiah hari lahirnya yang ke-25 dan juga hadiah menjelang Hari Raya Aidilfitri.

Kes saman terhadap Mingguan Perdana

Pada 30 Ogos 2005, Fazura menamakan Perdana Production House Sdn Bhd, yang merupakan penerbit akhbar Mingguan Warta Perdana sebagai defendan pertama, dan pemberita Haslinda Hashim sebagai defendan kedua. Dalam kenyataan tuntutannya, beliau mendakwa artikel yang bertajuk "Fazura Rela Dipenjara", yang disiarkan di muka hadapan tabloid tersebut pada 29 Mei 2005, menjejaskan imejnya, menampakkan seolah-olah beliau mengaku menyerang suri rumah Geraldine Mariana Wong, dan sanggup ke penjara kerananya, sedangkan menurutnya beliau tidak pernah membuat kenyataan itu. Mahkamah Tinggi menetapkan 9 November 2009 sebagai tarikh bagi perbicaraan saman RM500,000 yang difailkan oleh Fazura terhadap Mingguan Perdana dan pemberitanya. Tarikh itu ditetapkan di dalam kamar oleh Penolong Kanan Pendaftar Nazri Ismail semasa pengurusan kes. Perdana Productions dan Haslinda dalam pembelaan mereka mendakwa artikel itu betul dan penerbitan artikel itu bukan bertujuan menjejaskan imej Fazura.

Hubungan dingin dengan Sara Ali

Sekitar November 2014, Fazura dikatakan berperang mulut dengan pelakon Sara Ali apabila beliau membuat pendedahan mengenai hubungan renggang mereka dalam episod kedua Facing Up To Fazura terbitan E! Asia pada 21 Disember 2014. Fazura menyatakan bahawa beliau tidak berniat untuk memburukkan Sara kerana persengketaan antara mereka tidak pernah diketahui umum: "Dalam perbualan itu, kami baik-baik saja. Kami juga mengakui merindui antara satu sama lain. Namun, tiba tarikh 17 November itu, tiada khabar berita daripada Sara hinggalah sekarang. Bahkan terdengar pula cerita baru saya kononnya banyak buat salah dengan dia walhal sebelum ini dia mengakui buat salah dengan saya,". Sara kemudiannya menyatakan beliau bernekad untuk tidak mahu meneruskan persahabatannya dengan Fazura.